OpenLLM-France/wikimedia huggingface dataset:
# Jilin (Rússia)

«Jilin» té aquests significats:
* Jilin (Prókhorovka), localitat de l'óblast de Bélgorod, a Rússia
* Jilin (Novi Oskol), localitat de l'óblast de Bélgorod, a Rússia
# Francisco de los Santos Guzmán y Carballeda

Francisco dels Santos Guzmán i Carballeda (Sevilla, 1840 - † Madrid, 5 d'agost de 1916) va ser un advocat i polític espanyol, va ser ministre de Gracia i Justícia durant el regnat d'Alfons XIII.
Diputat per Cuba en obtenir el corresponent escó en tots els processos electorals celebrats entre 1879 i 1898, va passar al Senat com a senador vitalici en 1899.
Va ser ministre de Gracia i Justícia entre el 20 de juliol i el 5 de desembre de 1903 en un gabinet presidit per Raimundo Fernández Villaverde.
La seva filla María de la Concepción es casà amb Fernando Suárez de Tangil y Angulo, marquès de Covarrubias de Leyva, alcalde de Madrid i ministre durant el franquisme, i la seva altra filla María de las Mercedes amb Agustín de Carvajal y Quesada, marquès de Miravalles.

## Referències

* ↑ Fitxa del Congrés dels Diputats
* ↑ Fitxa del Senat
* ↑ Francisco Guzmán a xtec-cat
* ↑ Francisco de los Santos Guzmán y Carballeda, a geneall.net
Càrrecs públics :
| Precedit per: Eduardo Dato e Iradier | Ministre de Gràcia i Justícia (juliol-desembre) 1903 | Succeït per: Joaquín Sánchez de Toca Calvo |
# Epílic (poeta)

Epílic (en llatí Epilycus, en grec antic Ἐπίλυκος) fou un poeta còmic atenenc, que podria ser el germà del poeta còmic Crates.
El menciona un antic gramàtic, tal com recull Suides (s. v. Κράτης) que el distingeix de Epílic d'Atenes, però, ni de l'un ni de l'altre no indica la seva època.

## Referències

* ↑ Epilycus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 37
# Igis

Igis és un municipi del cantó dels Grisons (Suïssa), situat al districte de Landquart.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ «Igis, Switzerland (Landquart District, Grisons) » Current Local Time & Date, Time Zone and Difference» (en anglès). [Consulta: 19 octubre 2018].
# Kalanchoe globulifera

Kalanchoe globulifera és una espècie de planta suculenta del gènere Kalanchoe, de la família de les Crassulaceae.

## Descripció

És una planta petita perenne, ramificada irregularment des de la base, estolonífera.
Les tiges són curtes, primes, postrades, decumbents, amb pèls glandulars, amb 3 a 4 parells de fulles a la punta formant una roseta.
Les fulles són subsèssils, glabres, làmina ovada a obovada-espatulada, de 14 a 28 mm de llarg i de 13 a 18 mm d'ample, punta arrodonida, base cuneada, estrenyida al pecíol molt curt, marges dentats a la part superior.
Les inflorescències amb corimbes de poques flors, de 10 a 15 cm, peduncles de 8 a 10 cm, amb pèls glandulars bastant llargs, pedicels glabres d'uns 3 mm.
Les flors són erectes; sèpals gairebé lliures, lineals, arrodonits a la punta, d'uns 4 mm; corol·la de color groc, glabra, tub cilíndric, d'uns 8 mm; pètals ovats, obtusos, d'uns 3 mm de llarg i 2 mm d'ample; estams inserits sobre la meitat del tub de la corol·la, inclosos; anteres globoses, d'uns 0,4 mm, amb una gran glàndula sèssil a la punta.

## Distribució

Planta endèmica del nord de Madagascar. Creix en roques ombrívoles o epífites, a 2400 m d'altitud.

## Taxonomia

Kalanchoe globulifera va ser descrita per Joseph Marie Henry Alfred Perrier de la Bâthie (H.Perrier) i publicada a Mémoires de l'Academie Malgache. Fasc. 3: 53, nomen; et in Arch. Bot., Caen, Bull. 1928, ii: 25, descr. 1927.

### Etimologia

Kalanchoe: nom genèric que deriva de la paraula cantonesa "Kalan Chauhuy", 伽藍菜 que significa 'allò que cau i creix'.
globulifera: epítet llatí que significa 'que porta globus'.

### Sinonímia

* Kalanchoe globulifera var. blossfeldiana Boiteau ex Allorge-Boiteau (1995)
* Kalanchoe globulifera var. typica Boiteau & Allorge-Boiteau (1995)
La Kalanchoe globulifera var. coccinea H. Perrier és sinònim de Kalanchoe blossfeldiana Poelln.

## Referències

* ↑ «Kalanchoe globulifera». International Crassulaceae Network.
* ↑ «Kalanchoe globulifera H.Perrier». International Plant Names Index.
# Funció de Struve modificada

En matemàtiques, les funcions de Struve modificades són funcions especials estretament relacionades amb les funcions de Struve i les funcions esfèriques de Bessel modificades.
Es tracta de la funció
    $\mathbf {L} _{\nu }(z)=\left({\frac {z}{2}}\right)^{\nu +1}\,\sum _{k=0}^{\infty }{\frac {({\frac {z}{2}})^{2k}}{\Gamma (k+{\frac {3}{2}})\Gamma (\nu +k+{\frac {3}{2}})}}={\frac {2\left({\frac {z}{2}}\right)^{\nu }}{{\sqrt {\pi }}\,\Gamma (\nu +1/2)}}\int _{0}^{\pi /2}\sinh(z\cos \theta )\sin ^{2\nu }\theta d\theta$
En particular
    $\mathbf {L} _{0}(z)={\frac {2}{\pi }}\,z\,\left[1+\sum _{k=1}^{\infty }\prod _{j=1}^{k}\left({\frac {z}{2j+1}}\right)^{2}\right]$
    $\mathbf {L} _{1}(z)={\frac {2}{\pi }}\,\sum _{k=1}^{\infty }\prod _{j=1}^{k}{\frac {z^{2}}{4j^{2}-1}}$
on $\Gamma (z)$ és la funció gamma. Es vinculen amb les funcions normals de Struve $\mathbf {H} _{\nu }(iz)$amb la relació:
    $\mathbf {L} _{\nu }(z):=-ie^{-i\nu \pi /2}\mathbf {H} _{\nu }(iz)$

## Bibliografia

* Luke, Y. L.. Integrals of Bessel functions (en anglès). McGraw-Hill, 1962.
* Abramowitz, Milton; Stegun, Irene Ann. «Capítol 12». A: Handbook of Mathematical Functions, with Formulas, Graphs, and Mathematical Tables (en anglès), 1972.
* Zhang, Shanjie; Jin, Jianming. «Capítol 11». A: Computation of Special functions (en anglès). J.Wiley, 1996.
* Prudnikov, A. P.; Marichev, O. I.; Brychkov, Yu. A.. «§1.4 in Integrals and Series». A: The Struve Functions H$_ν$(x) and L$_ν$(x) (en anglès). 3: More Special Functions. Gordon and Breach, 1990, p. 24-27.
# Joana Xamena Terrasa

Joana Xamena Terrasa (Llucmajor, Mallorca, 1 d'octubre de 1960) és una biòloga i política mallorquina, senadora per Mallorca en la IX legislatura.
Llicenciada en biologia per la Universitat de les Illes Balears i doctorada en ecologia. Ha treballat a l'Institut Balear de la Naturalesa el 1996, i ha estat directora general de Biodiversitat del CAIB (2003-2007).
Fou elegida senadora per Mallorca pel Partit Popular a les eleccions generals espanyoles de 2008. De 2008 a 2011 fou membre suplent de la Diputació Permanent del Senat i portaveu de la Comissió de Medi Ambient, Agricultura i Pesca. Ha posat èmfasi a les intervencions mediambientals.

## Referències

* ↑ «Direcció de Biodiversitat». Arxivat de l'original el 2015-09-23. [Consulta: 12 agost 2015].
* ↑ Fitxa del Senat
# Jilin Kolodez

Jilin Kolodez - Жилин Колодезь (rus) - és un poble (un khútor) de l'óblast de Bélgorod, a Rússia. El 2016 tenia 128 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Formiguer d'espatlles blanques

El formiguer d'espatlles blanques (Percnostola melanoceps) és una espècie d'ocell de la família dels tamnofílids (Thamnophilidae).
Habita el sotabosc de la selva pluvial de les terres baixes fins als 500 m, de l'est de Colòmbia, est de l'Equador, nord-est del Perú i oest amazònic del Brasil.

## Referències

* ↑ «Formiguer d'espatlles blanques». Cercaterm. TERMCAT, Centre de Terminologia. Rev. 10/05/2021
# Epinephelus perplexus

Epinephelus perplexus és una espècie de peix de la família dels serrànids i de l'ordre dels perciformes.

## Morfologia

Els mascles poden assolir els 46,5 cm de longitud total.

## Distribució geogràfica

Es troba a Queensland (Austràlia).

## Referències

* ↑ Bloch M. E. 1793. Naturgeschichte der ausländischen Fische. Berlin. Naturg. Ausl. Fische v. 7. i-xiv + 1-144.
* ↑ BioLib
* 1 2 FishBase (anglès)

## Bibliografia

* Heemstra, P.C. i Randall, J.E., 1993, Groupers of the World (Family Serranidae, Subfamily Epinephelinae). An annotated and illustrated catalogue of the grouper, rockcod, hind, coral grouper and lyretail species known to date. FAO Species Catalogue Vol. 16., FAO Fish. Synop. Núm. 125, 125:I-viii, 1-382.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ichiro Hosotani

Ichiro Hosotani (Prefectura de Hyogo, Japó, 21 de gener de 1946), és un exfutbolista japonès.

## Selecció japonesa

Ichiro Hosotani va disputar 4 partits amb la selecció japonesa.

## Enllaços externs

* National Football Teams
* Japan National Football Team Database
# Klangforum Wien

El Klangforum Wien és una orquestra de cambra austríaca amb seu a Viena al Konzerthaus, especialitzada en música clàssica contemporània.
Fundada pel compositor i director Beat Furrer el 1985, es basa en principis col·lectius, sense tenir cap director oficial. Sylvain Cambreling és el principal director convidat. El grup és citat sovint com el principal grup de música contemporània d'Àustria, i es destaca especialment per les seves interpretacions musicals de compositors dels països de parla alemanya, inclosos Helmut Lachenmann, Wolfgang Rihm i Hans Zender.
Klangforum Wien ha estat resident en múltiples festivals de música, inclosos el Donaueschingen Musiktage, el Wiener Festwochen i el Wittener Tage für neue Kammermusik. El conjunt té la càtedra d’execució en música contemporània a la Universitat de Música i Arts Escèniques, Graz. Klangforum Wien registra actualment a KAIROS.

## Referències

* ↑ MusikderZeit.de.
* ↑ "New Releases", Kairos-Music.com.

## Enllaços externs

* Klangforum Wien Pàgina web oficial
# Francisco Bao Rodríguez

Francisco Bao Rodríguez, més conegut com a Sansón (Vigo, Pontevedra, 20 d'abril de 1924 - 13 de febrer de 2012), va ser un futbolista gallec que jugava com a defensa. Va jugar durant quinze temporades, entre 1939 i 1956, en les quals va militar al RC Celta de Vigo, la Cultural Leonesa, l'Sporting de Gijón -equip amb el qual va aconseguir un ascens a Primera Divisió la temporada 1943-44-, el Reial Oviedo i el Xerez CD.
Va mantenir durant més de 80 anys el rècord de ser el futbolista més jove a debutar a Primera Divisió, a l'edat de 15 anys i 255 dies, la temporada 1939-40, fins que va ser superat el 2020 pel futbolista mexicà-argentí Luka Romero, que va debutar amb el RCD Mallorca amb 15 anys i 219 dies.

## Clubs

| Club | Anys |
| R. C. Celta de Vigo | 1939-1941 |
| Cultural y Deportiva Leonesa | 1941-1943 |
| Real Sporting de Gijón | 1943-1945 |
| Reial Oviedo | 1945-1950 |
| R. C. Celta de Vigo | 1950-1955 |
| Xerez C. D. | 1955-1956 |

## Palmarès

Amb l'Sporting de Gijón:
* Segona Divisió A: 1943-44

## Referències

* ↑ «Sansón, Francisco Bao Rodríguez - Futbolista». [Consulta: 4 setembre 2019].
* ↑ Vigo, Faro de. «Sansón, nadie antes que él» (en castellà). [Consulta: 4 setembre 2019].
* ↑ «Historias de la Liga: Francisco Baos (Celta) es el jugador más joven en debutar en la Liga», 31-12-2018. [Consulta: 4 setembre 2019].
* ↑ «Luka Romero termina con el récord céltico de Sansón 80 años después» (en castellà), 25-06-2020. [Consulta: 20 desembre 2020].
# Hafez Kasseb

Hafez Kasseb (Egipte, valor desconegut - segle XX) fou un futbolista egipci de la dècada de 1930.
Fou internacional amb la selecció d'Egipte amb la qual participà en la Copa del Món de futbol de 1934.
Pel que fa a clubs, destacà a El-Olympi Alexandria.

## Referències

* ↑ «Copa do Mundo da FIFA Itália 1934». Arxivat de l'original el 2011-08-11. [Consulta: 6 agost 2019].
# Jorge Buxadé Villalba

Jorge Buxadé Villalba (Barcelona, 16 de juny de 1975) és un advocat i polític català.
Es va llicenciar en dret a la Universitat Abat Oliba el 1999 i el 2003 va entrar al cos d'advocats de l'estat i destinat al Tribunal Superior de Justícia de Catalunya.
El 1995 va anar a la posició número set a la candidatura de Falange Española de las JONS a Tarragona a les eleccions al Parlament de Catalunya. A l'any següent es va presentar com a número vuit per Falange Española Auténtica a Barcelona a les eleccions generals del 1996.
Va treballar com assessor de Montserrat Nebrera, del Partit Popular.
Va ser l'advocat encarregat de recórrer el referèndum d'Arenys de Munt del 2009. Ha treballat a diversos bufets d'advocats i des del març de 2018 és àrbitre al Tribunal Arbitral de Barcelona.
El 2016 va ser vicepresident segon a la candidatura de Santiago Abascal per presidir Vox i és vocal de l'executiva nacional del partit.
És professor associat de Dret administratiu a la Universitat Internacional de Catalunya i la Universitat Abat Oliva San Pablo CEU.
Va ser president del Foro Català de la Família, secretari de la Fundació Joan Boscà (2014 - 2015) i un dels impulsors de la creació de Societat Civil Catalana.
Va ser un dels creadors del blog digital d'opinió, vinculat a l'extrema dreta espanyolista, Dolça Catalunya, així com el seu primer seguidor a la xarxa social Twitter.

## Referències

* 1 2 3 «Jorge Buxadé Villalba» (en castellà). [Consulta: 16 gener 2019].
* ↑ ELPAÍS.com «Un ex candidato de Falange recurre en nombre del Estado el referéndum de Arenys» (en castellà). El País [Madrid], 07-09-2009. ISSN: 1134-6582.
* 1 2 «Jorge Buxadé, l'advocat de l'estat que ha acabat a Vox». [Consulta: 16 gener 2019].
* ↑ Sangiao, Sergio «Los tránsfugas de Abascal». CTXT, 23-01-2019 [Consulta: 27 abril 2019].
* 1 2 «Un ex candidato de Falange frente a una ex conseller comunista», 07-09-2009. [Consulta: 16 gener 2019].
* ↑ «El Estado deja en manos de un ex falangista el recurso contra el referéndum de Arenys de Munt». [Consulta: 16 gener 2019].
* ↑ «Comité Ejecutivo Nacional (CEN) | VOX Partido Político España». Arxivat de l'original el 2019-05-30. [Consulta: 16 gener 2019].
* ↑ «Un excandidat falangista fa equip amb Societat Civil Catalana», 09-09-2014. [Consulta: 16 gener 2019].
* ↑ «Els vincles ocults de l'extrema dreta amb Societat Civil Catalana». [Consulta: 16 gener 2019].
* ↑ Salvador, Xavier. «Los nombres clave de 'Dolça Catalunya'» (en castellà). Crónica Global, 08-09-2019. [Consulta: 28 juliol 2022].
* ↑ Borràs, 2015, p. 80-81.

## Bibliografia

* Borràs, Jordi. Desmuntant Societat Civil Catalana. Edicions Saldonar, 2015. ISBN 9788494675355.
# Jean Savin

Jean Savin (Saint-Étienne-du-Bois, 25 d'octubre de 1765 - Montaigu, 29 de març de 1796) fou un militar francès i oficial reialista de la Revolta de La Vendée.

## Biografia

Nascut en el si d'una família del Poiteu, fill de Jean René Savin i Louise Gauvrit, ric propietari i elector al cantó de La Garnache, Jean Savin es va unir a l'aixecament de la Vendée el 1793 i va lluitar primer en l'exèrcit de Jean-Baptiste Joly, va participar en els fers abans en els Sables d'Olonne.
Anomenat "Le Pelé" a causa de la calvície primerenca, va dirigir les bandes de Saint-Étienne-du-Bois i els seus voltants. El seu germà, Louis, encapçala el Comitè Reialista de Palluau1. Bon organitzador, ràpidament es va convertir en el segon de Jean-Baptiste Joly.
Va lluitar els mesos següents al Baix Poitou i es va distingir a la Segona batalla de Montaigu (1793). Cap de la divisió Palluau, va comandar 1.600 homes. El 1795 es va negar a signar el Tractat de Jaunaye i a l'agost, va assegurar un desembarcament d'armes per part dels britànics, i es va presentar al desembre.
Agafa les armes sota el comandament de François de Charette. Després de la mort de Charette el març de 1796, Savin va ser l'últim líder vendeà important a romandre sota les armes. Finalment va ser sorprès pels republicans el 28 d'abril al llogaret de La Vergne, a Saint-Étienne-du-Bois, i va continuar fins al Lucs-sur-Boulogne on va ser capturat. Després va ser afusellat a Montaigu.

## Notes

* 1 2 3 Dumarcet 1998,224.
* 1 2 Dumarcet 1998,513.

## Bibliografia

* Lionel Dumarcet, François Athanase Charette de La Contrie: A True Story, The 3 Orangers, 1998, 536 pp. (ISBN 978-2912883001).
* Émile Gabory, Les guerres de Vendée, Robert Laffont, 2009, p. 1443.
# Fulton (Dakota del Sud)

Fulton és una població dels Estats Units a l'estat de Dakota del Sud. Segons el cens del 2000 tenia 86 habitants.

## Demografia

Segons el cens del 2000, Fulton tenia 86 habitants, 38 habitatges, i 29 famílies. La densitat de població era de 39,1 habitants per km².
Dels 38 habitatges en un 23,7% hi vivien nens de menys de 18 anys, en un 76,3% hi vivien parelles casades, en un 2,6% dones solteres, i en un 21,1% no eren unitats familiars. En el 21,1% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,6.
Per edats la població es repartia de la següent manera: un 17,4% tenia menys de 18 anys, un 3,5% entre 18 i 24, un 25,6% entre 25 i 44, un 29,1% de 45 a 60 i un 24,4% 65 anys o més.
L'edat mediana era de 48 anys. Per cada 100 dones de 18 o més anys hi havia 82,1 homes.
La renda mediana per habitatge era de 26.875 $ i la renda mediana per família de 30.000 $. Els homes tenien una renda mediana de 26.875 $ mentre que les dones 22.813 $. La renda per capita de la població era de 13.062 $. Entorn del 15,6% de les famílies i el 24,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fulton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Fulton». American Fact Finder. Oficina del Cens dels Estats Units, 12-01-2010.
# Epinephelus niveatus

Epinephelus niveatus és una espècie de peix de la família dels serrànids i de l'ordre dels perciformes.
Els adults poden assolir fins a 122 cm de longitud total.

## Distribució geogràfica

Es troba a l'Atlàntic occidental.

## Referències

* 1 2 Luna, Susan M.; Valdestamon, Roxanne Rei. «Hyporthodus niveatus (Valenciennes, 1828) Snowy grouper» (en anglès). Fishbase, s.d.
* ↑ Bertoncini, A.; Ferreira, B.; Aguilar-Perera «Hyporthodus niveatus», 21-11-2016. [Consulta: 10 gener 2022].

## Bibliografia

* Heemstra, P.C. i Randall, J.E., 1993, Groupers of the World (Family Serranidae, Subfamily Epinephelinae). An annotated and illustrated catalogue of the grouper, rockcod, hind, coral grouper and lyretail species known to date. FAO Species Catalogue Vol. 16., FAO Fish. Synop. Núm. 125, 125:I-viii, 1-382.
* Huntsman, G.R., Potts, J., Mays, R.W. i Vaughan, D., 1999. Groupers (Serranidae, Ephinephelinae): endangered apex predators of reef communities.
* Ximenes-Carvalho, M., Fonteles-Filho, A.A., Tubino, R.A., Andrade-Tubino, M.F. i Paiva, M.P., 1999. Growth and mortality parameters of the snowy grouper, Epinephelus niveatus (Valenciennes) (Osteichthyes: Serranidae), off southeastern Brazil.
# Hua Yan

Hua Yan (xinès simplificat: 华嵒; xinès tradicional: 華嵒; pinyin: Huà Yán) fou un pintor xinès que va viure sota la dinastia Qing. Es tenen poques dades de la biografia d'aquest artista. Va néixer a Shanghang, província de Fujian, el 1682 (altres historiadors de l'art mencionen el 1684) i va morir posteriorment el 1750. Va residir a Yangzhou i Hangzhou.
Encara que va pintar diverses temes.va destacar en la pintura de flors i animals (ocells); la seva obra va tenir força acceptació entre lletrats i comerciants. Dominà, més que cap altre dels seus contemporanis, l'organització dels diferents elements del paisatge. Hua fei servir pinzells secs i el seu grafisme suau però gens feble. Se'l considera un d'Els Vuit Excèntrics de Yangzhou, grup que s'apartava de les convencions ortodoxes vigents en matèria d'art i mostrava una forta individualitat. Entre les seves obres destaquen “Neu sobre la muntanya Tian” que va ser una de les darreres que va pintar.
Es troben pintures de Hua a l'Art Gallery of Greater Victoria (Colúmbia Britànica), al Museu d'Art de Berkeley (Pacific Film Archive), Califòrnia, al Museu d'Art de Hong Kong, al Museu de Belles Arts de Boston, al Museu d'Art de Cleveland, Ohio i al Museu d'Indianapolis, Indiana.

## Referències

* ↑ Huaiyu, Guo.. 5000 ans d'Art Chinois. ISBN 978-2-8099-1601-0.

## Bibliografia

* “The Art Book of Chinese Paintings” Ed. Long River Press.
* "Historia mundial del arte” de Hugh Honour, John Fleming pàgs 698.700—702, 949. Ed. Akal. Madrid. ISBN 8446020920
* "Pintura china tradicional: historia cantada en poemas sin voz" de Jiayi Zhuang i Chongzheng Nie. Pàgs 138-139 i 142.

## Enllaços externs

* http://www.arthistoryarchive.com/arthistory/asian/Hua-Yan.html
* http://www.npm.gov.tw/exh101/famous/en/ch01.html Arxivat 2014-04-19 a Wayback Machine. Museu Nacional del Palau, Taipei.
* http://arts.cultural-china.com/en/77Arts7009.html Arxivat 2012-12-11 a Wayback Machine.
# Francisco Ballesteros Villanueva

Francisco Ballesteros Villanueva (Oriola, 4 d'octubre de 1852 - 1 de setembre de 1923) fou un polític valencià, diputat a les Corts Espanyoles durant la restauració borbònica

## Biografia

Es llicencià en farmàcia, però aviat es dedicà a la política. El 1878 fou secretari del Partit Constitucional a Oriola i formà part de la comissió per a impulsar el ferrocarril d'Alacant a Múrcia, però poc després ingressà al Partit Liberal i aviat fou l'home de confiança de Trinitario Ruiz Capdepón a Oriola. El 1882 i el 1886 fou nomenat diputat provincial per Oriola-Dolors, el 1883 alcalde d'Oriola i el 1888-1889 president de la Diputació d'Alacant.
El 1889 fou nomenat governador civil d'Albacete, i el 1896-1899 de València. A les eleccions generals espanyoles de 1899 fou elegit diputat pel districte de la Vila Joiosa mercè l'acord entre Trinitario Ruiz Capdepón i Antonio Torres Orduña (pacte del barranquet). Tornà a ocupar l'escó a les eleccions generals espanyoles de 1903 i 1905, però aleshores Trinitario Ruiz Capdepón li retirà el suport per oferir-lo als seus fills, Trinitario i Vicente, i es retirà de la política. Trinitario Ruiz Valarino el va posar novament al capdavant del Partit Liberal a Oriola el 1914.

## Enllaços externs

* Francisco Ballesteros Villanueva a la web de la diputació d'Alacant
* Fitxa del Congrés dels Diputats (castellà)
# Física molecular

Física molecular és la part de la física que explica l'estructura molecular, l'enllaç químic i les propietats físiques que presenten les molècules. Ens permet estudiar les estructures de les molècules, les seves funcions, i els seus avantatges.
Les tècniques experimentals més importants amb les que treballa són els diversos tipus d'espectroscòpia. El seu camp d'estudi està fortament relacionat amb la física atòmica i amb la química teòrica, física química i la química física.
# Gabriel Hanot

Gabriel Hanot (Arràs, 6 de novembre de 1889 - Engenthal, 10 d'agost de 1968) fou un futbolista francès de les dècades de 1900 i 1910.
Va jugar 12 partits amb la selecció de França entre 1908 i 1919. Quan abandonà el futbol esdevingué periodista, essent editor del diari L'Équipe. Fou un dels introductors del professionalisme a França l'any 1932, amb la creació de la Ligue 1. També fou un dels promotors de la Copa d'Europa de futbol.

## Referències

* ↑ Gabriel Hanot a FootballDatabase.eu
* ↑ «HANOT Gabriel» (en francès). Equipe de France A: Tous les jouers. FFF. Arxivat de l'original el 29 juliol 2012. [Consulta: 10 novembre 2011].
* 1 2 Boudreault, Patrick. «Saga Ligue des Champions (1/4). Gabriel Hanot,visionnaire de génie» (en francès). La Depeche, 6 agost 2007 (modified 4 juliol 2010). [Consulta: 11 novembre 2011].
* ↑ «Football's premier club competition». uefa.com, 14-06-2010. [Consulta: 7 agost 2010].